## La Generalitat bonificarà les taxes d’aigua i residus a tots els ciutadans afectats per les inundacions

*** La bonificació oficial d’estos cobraments es materialitzarà en un decret que serà aprovat en els pròxims dies
* El CECOPI insta les operadores que s’interrompa el cobrament en altres subministraments bàsics amb la llum o el gas**

La Generalitat bonificarà el cobrament de les taxes d’aigua i residus que gestiona de manera directa a tots els ciutadans afectats per les inundacions.

Així s’ha acordat després de la reunió del Centre de Coordinació Operatiu Integrat (CECOPI), que ha pactat per unanimitat sol·licitar que se suspenguen tots estos cobraments gestionats per les diferents administracions i les empreses operadores.

L’Entitat Metropolitana per al Tractament de Residus (EMTRE) i Entitat Pública de Sanejament d’Aigües Residuals de la Comunitat Valenciana (EPSAR) ja han començat a gestionar els treballs per a dur a terme esta mesura juntament amb el personal de la Conselleria de Medi Ambient, Infraestructures i Territori.

La bonificació oficial d’estos cobraments es materialitzarà en un decret que serà aprovat en els pròxims dies. D’altra banda, des de la Conselleria d’Innovació, Indústria, Comerç i Turisme s’han posat en contacte amb les companyies subministradores de llum i gas per a interrompre o bonificar el cobrament d’estos rebuts.

Fecha: 06/11/2024